ས་སྐུའང་སྔོན་དུ་ཐོབ་ཟིན་པ་ཤིན་ཏུ་འགལ་
ཞེས་པ་ནི་རྩ་བར་གསང་བ་འདི་བཤད་པར་མི་བྱ་གསུངས་པའི་ཡུལ་དུ་སོང་སྟེ། རྒྱུ་མཚན་དེ་
གཉིས་བཟུང་ནས་གཞན་ངོར་དེ་རིང་སངས་རྒྱས་པ་ལྟ་བུ་གཅིག་གི་ཆོས་སྐུའི་ཐོག་མ་ཚད་གཟུང་
དུ་མེད་པ་བློར་མ་ཤོང་ནས་སངས་རྒྱས་ཐམས་ཅད་ཀྱི་ཆོས་སྐུ་གཅིག་ཡིན་པ་ལ་སྐུར་པ་བཏབ་
འདུག་པའི་ཕྱིར་རོ། །སངས་རྒྱས་ནས་སླར་ཡང་བྱང་ཆུབ་ཀྱི་སྙིང་པོར་སྤྲུལ་སྐུའི་འཚང་རྒྱ་ཚུལ་
འགྲེལ་པར་བཅོམ་
སྟོན་པའི་གྲངས་སྟོན་པ་ཡིན་ཞེས་པ་ནི་གཞུང་འདིའི་དོན་གཏན་མ་ཡིན་ཏེ།
ལྡན་ འདས་ སྤྲུལ་ པའི་ སྐུ་ འབྱུང་ བའི་ རྒྱུ་ གང་ ཡིན་ པ་ དེའི་ ཞེས་ པ་ དང་ འགལ་བའི་ ཕྱིར༌དང༌ །
དོན་ལ་ཚད་
འདིར་རྡུལ་གྱི་གྲངས་སྙེད་ཅེས་པའང་བརྟགས་པ་མཐའ་གཟུང་གི་ཚུལ་ཡིན་གྱི།
མེད་པ་ཡིན་པས་སྤྲུལ་སྐུའི་འཚང་རྒྱ་ཚུལ་སྟོན་པའི་གྲངས་ཚད་མེད་ན་དེའི་རྒྱུར་གྱུར་པའི་ཆོས་སྐུ་
བརྙེས་པའི་དུས་ལ་ཚད་མེད་པ་འགོག་པའི་དོན་མེད་པའི་ཕྱིར་རོ། །མདོར་ན་འོན་ཀྱང་ཁྱོད་ཀྱི་
གསང་བ་འདི་ནི་བསྙད་བགྱི་མ་ལགས་སོ་ཞེས་གསུངས་པ་ཤིན་ཏུ་མད་པར་སྣང་ངོ་། །
གཉིས་པ་ལ་གཉིས་ཏེ། མཁྱེན་རབ་ཐུགས་རྗེས་རྟག་ཏུ་བཞུགས། །སྒྲུབ་བྱེད་ཐུགས་
རྗེའི་རང་བཞིན་བཤད་པའོ། །
དང་པོ་ནི། རྒྱལ་བ་སོགས་སོ། །གཉིས་པ་ལ་གཉིས་ཏེ། རྣམ་པ་མཚུངས་པ་མེད་
449

ལྔ་རིག་དབེ་ཚོགས་ལས།
༼ཅ༽
ཀུན་མཁྱེན་གོ་རམས་པ་བསོད་ནམས་སེང་གེའི་གསུང་འབུམ།
པས་རྟག་ཏུ་བཞུགས། །དམིགས་པ་ཟད་པ་མེད་པས་རྟག་ཏུ་བཞུགས་པའོ། །དང་པོ་ནི། གཏི་
མུག་སོགས་སོ། །གཉིས་པ་ནི། གང་གི་སོགས་སོ། །
གསུམ་པ་གཞུང་དོན་རྫོགས་པའི་བྱ་བ་བསྟན་པ་ལ་བཞི་སྟེ། གང་གིས་ཇི་ལྟར་བརྗོད་
པའི་ཚུལ། །བརྗོད་བྱ་ཐུན་མོང་མིན་པར་བསྟན། རྗོད་བྱེད་བརྩམས་པའི་དགོས་པ་བཤད།
བརྩམས་པའི་དགེ་བ་མཆོག་ཏུ་བསྔོ་བའོ། །
དང་པོ་ནི། ལུགས་འདི་སོགས་ཏེ། ལུང་ཇི་བཞིན་ནི་མདོ་སྡེ་ས་བཅུ་པ་དང་སྦྱར་བ་
དང༌། སྟོང་ཉིད་ཉི་ཤུ་ཤེར་ཕྱིན་དང་སྦྱར་བ་ལྟ་བུ་ཡིན་ལ་མན་ངག་ཇི་བཞིན་ནི་ཆོས་ཀྱི་བདག་
མེད་དང་གང་ཟག་གི་བདག་མེད་སྒྲུབ་པའི་རིགས་པ་རྣམས་སོ། །
གཉིས་པ་ནི། འདི་ལས་སོགས་ཏེ། འགྲེལ་པར། ཇི་ལྟར་དབུ་མའི་བསྟན་བཅོས་མ་
གཏོགས་པར། བསྟན་བཅོས་གཞན་ལས་སྟོང་པ་ཉིད་ཅེས་བྱ་བའི་ཆོས་འདི་ཕྱིན་ཅི་མ་ལོག་པར་
མི་བརྗོད་པ་དེ་བཞིན་དུ་ཁོ་བོ་ཅག་གིས་འདིར་ལུགས་གང་ཞིག་བརྒལ་ལན་དང་བཅས་པར་
བསྙད་པའི་ལུགས་འདི་ནས་འབྱུང་བ་འདི་ཡང་སྟོང་པ་ཉིད་ཀྱི་ཆོས་ལྟར་བསྟན་བཅོས་གཞན་ན་
མེད་དོ། །ཞེས་མཁས་པ་རྣམས་ཀྱིས་ངེས་པ་ཉིད་དུ་མཛད་དུ་གསོལ་ལོ། །དེའི་ཕྱིར་ཁ་ཅིག་
གིས་མདོ་སྡེ་པ་རྣམས་དང༌། བྱེ་བྲག་ཏུ་སྨྲ་བ་རྣམས་ཀྱིས་གང་དོན་དམ་པར་སྨྲས་པ་དེ་དབུ་མ་པ་
རྣམས་ཀྱིས་ཀུན་རྫོབ་ཏུ་ཡིན་ནོ་སྙམ་དུ་སེམས་པ་དེ་དག་གིས་ཀྱང་བསྟན་བཅོས་ཀྱི་དེ་ཁོ་ན་ཉིད་
ཡོངས་སུ་མ་ཤེས་པ་ཁོ་ན་སྟེ། འདི་ལྟར་འཇིག་རྟེན་ལས་འདས་པའི་ཆོས་ནི་འཇིག་རྟེན་པའི་ཆོས་
དང་མཚུངས་པར་མི་རིགས་པའི་ཕྱིར་ཞེས་གསུངས་པའི་དོན་བསྟན་བཅོས་གཞན་ནི་སེམས་ཙམ་
པ་མན་ཆད་ཀྱི་དངོས་སྨྲ་བའི་བསྟན་བཅོས་ཡིན་ལ། དེ་ལས་དོན་དམ་སྟོང་ཉིད་ཀྱི་ཆོས་དབུ་མ་པ་
ཇི་ལྟར་འདོད་པ་བཞིན་མི་བརྗོད་པ་ནི་གྲུབ་མཐའ་སྨྲ་བ་ཀུན་མཐུན་ལ།
དེ་བཞིན་དུ་གཞུང་
ལུགས་འདིར་གལ་ཏེ་ཁྱོད་ལ་འཇིག་རྟེན་མི་གནོད་ན་ཞེས་སོགས་དང་། གང་ཕྱིར་རྒྱུ་མེད་པ་དང་
དབང་ཕྱུག་གི་ཞེས་སོགས་དང༌། འཇིག་རྟེན་གྲགས་པའི་ཀུན་རྫོབ་མ་བརླག་ཅིག །ཅེས་དང༌།
བུམ་པ་སྣམ་བུ་རེ་ལྡེ་དམག་དང་ཞེས་སོགས་ཀྱི་སྐབས་སུ་བརྒལ་ལན་དང་བཅས་པར་བསྙད་པའི་
ཀུན་རྫོ་བ་བརྟེན་ནས་བཏགས་པ་ཙམ་དུ་འཇོག་པའི་ཚུལ་འདི་ཡང་སྔར་གྱི་བསྟན་བཅོས་དེ་དག་ན་
450

དབུ་མ་ལ་འཇུག་པའི་དཀྱུས་ཀྱི་ས་བཅད་པ་དང་གཞུང་སོ་སོའི་དཀའ་བའི་གནས་ལ་དཔྱད་པ་ལྟ་བ་ངན་སེལ།
མེད་ཅེས་པ་སྟེ། སྟོང་པ་ཉིད་ཀྱི་ཆོས་ལྟར་བསྟན་བཅོས་གཞན་ན་མེད་དོ་ཞེས་བསྟན་བཅོས་
གཞན་ཅེས་པ་སྔ་ཕྱི་གཉིས་གཞི་གཅིག་ཏུ་བཞེད་པའི་ཕྱིར་རོ། །གལ་ཏེ་མ་གྲུབ་སྟེ། བསྟན་
བཅོས་གཞན་གྱི་དོན་དམ་དེ་ཉིད་ལུགས་འདིའི་ཀུན་རྫོབ་ཡིན་པའི་ཕྱིར་ཞེ་ན་དེ་འགོག་པ་ལ་དེའི་
ཕྱིར་ཁ་ཅིག་གིས་ཅེས་སོགས་གསུངས་ཏེ། བྱེ་མདོ་གཉིས་ཀྱིས་དོན་དམ་དུ་བཞག་པ་ནི་རིགས་
།འོན་ཀྱང་
།ཅེས་པ་
པས་དཔྱད་ནས་བཞག་པ་ཡིན་ལ་དེ་ཉིད་འདིའི་ཀུན་རྫོབ་ཏུ་མི་རུང་ཞེས་པའི་དོན་ཏོ།
བདེན་གཉིས་ཀྱི་འགྲེལ་བཤད་དུ་གཞན་གྱི་དོན་དམ་བྱས་གང་ཡིན། །དེ་ནི་གཞན་གྱི་ཀུན་རྫོབ་
འདོད། །གཞན་གྱི་མ་བྱས་གང་ཡིན་དེ། །གཞན་གྱི་ཆུང་མར་ཡང་འདོད་བཞིན།
དྲངས་ནས། དེ་ཉིད་ཀླུ་སྒྲུབ་ཀྱི་གཞུང་ཡིན་པར་བཤད་པ་ལྟར་ན་ལུང་འདིའི་དོན་ལ་དབུ་མ་པ་ཁ་
ཅིག གྲུབ་མཐའ་འོག་མས་དོན་དམ་དུ་འཇོག་ཚུལ་དེ་ཉིད་དབུ་མ་པས་ཀུན་རྫོབ་ཏུ་འཇོག་པར་
་པ་འགྲེལ་པ་འདིས་བཀག་པར་འཆད་དགོས་ལ་ལུང་དེ་ཉིད་ཀྱི་དོན་ནི་གྲུབ་མཐའ་འོག་
འདོད་ང
མས་དོན་དམ་དུ་འདོད་པའི་གཞི་རྡུལ་ཕྲན་དང༌། ཤེས་པ་ལྟ་བུ་དེ་ཉིད་དབུ་མ་པས་ཀུན་རྫོབ་ཏུ་
འདོད་ཅེས་པར་འཆད་དགོས་སོ། །
ཁ་ཅིག་༥༩འདིར་དེས་ན་རང་གི་ལུགས་འདི་སེམས་ཙམ་པ་དང་ཡང་ཐུན་མོང་མ་ཡིན་
པར་མ་ཟད་མགོན་པོ་ཀླུ་སྒྲུབ་དང་འཕགས་པ་ལྷའི་དགོངས་པ་འགྲེལ་པའི་དབུ་མ་པ་གཞན་གྱི་
ལུགས་དང་ཡང་ཐུན་མོང་མ་ཡིན་པར་ཤེས་པར་གྱིས་ཤིག་ཅེས་འདོམས་པའོ། །དེ་ལ་སློབ་དཔོན་
སངས་རྒྱས་བསྐྱངས་ཀྱི་འགྲེལ་པ་ནི་ཚད་མར་སློབ་དཔོན་འདི་བཞེད་པས་དེ་ལ་ཟུར་ཟ་བ་མིན་ལ་
རྒྱལ་སྲས་ཞི་བ་ལྷའི་ལུགས་དང་ཡང་སློབ་དཔོན་འདིའི་ལུགས་གཉིས་ཤིན་ཏུ་མཐུན་པར་སྣང་ངོ་། །
ཐ་སྙད་དུ་ཡང་རང་གི་མཚན་ཉིད་ཀྱིས་གྲུབ་པ་མེད་པའི་སྟེང་ནས་བདེན་གཉིས་ཀྱི་རྣམ་བཞག་
མཛད་པ་འདི་ལ་བརྟེན་ནས་རང་རྒྱུད་ཀྱི་གྲུབ་མཐའ་དང༌། ཀུན་གཞི་མི་བཞེད་པ་སོགས་ཀྱི་
བཤད་སྲོལ་ཐུན་མོང་མ་ཡིན་པ་མང་དུ་ཡོད་པ་ནི་དྲང་ངེས་རྣམ་འབྱེད་ལ་སོགས་པར་རྒྱས་པར་
བཤད་པས་འདིར་མ་སྨོས་སོ། ཞེས་བྲིས་སོ། །དེ་ནི་མི་འཐད་དེ། འདི་རང་རྒྱུད་པ་ལ་ཟུར་ཟ་
བ་ཡིན་ན་བསྟན་བཅོས་གཞན་ཅེས་པ་སྔ་ཕྱི་གཉིས་སོ་སོར་སོང་བས་དཔེ་དོན་མི་འགྲིག་པའི་ཕྱིར་
དང༌། དེའི་ཕྱིར་ཁ་ཅིག་གིས་ཞེས
་གིས་ཞེས་སོགས་ཀྱི་གྲུབ་དོན་འབྲེལ་མེད་དུ་འགྱུར་བའི་ཕྱིར་དང༌།
451

ལྷ་རིག་དཔེ་ཚོགས་ལས།
༼ཅ༽
ཀུན་མཁྱེན་གོ་རམས་པ་བསོད་ནམས་སེང་གེའི་གསུང་འབུམ།
གཞུང་འོག་མའི་སྔ་འགྲེལ་གྱི་འགྲོས་ཀྱིས་བསྟན་བཅོས་གཞན་སྨྲ་བ་པོ་དང་། ལུགས་བཟང་རྒྱང་
རིང་སྤངས་པ་དོན་གཅིག་ཏུ་གྲུབ་པས་དེ་ཡང་རང་རྒྱུད་པར་ཐལ་བའི་ཕྱིར་རོ། །
གསུམ་པ་ལ་གཉིས་ཏེ། དེ་ཉིད་བསྟན་ཕྱིར་བསྟན་བཅོས་བརྩམས། །དེས་ན་གཞན་
གཞུང་དོར་བར་གདམས་པའོ། །
དང་པོ་ནི། ཀླུ་སྒྲུབ་སོགས་ཏེ། འགྲེལ་པར། གལ་ཏེ་གནས་བརྟན་དབྱིག་གཉེན་དང༌།
ཕྱོགས་ཀྱི་གླང་པོ་དང༌། ཆོས་སྐྱོང་ལ་སོགས་པ་བསྟན་བཅོས་རྣམས་ཀྱི་མཛད་པ་པོ་བྱོན་ཟིན་པར་
གྱུར་པ་དེ་དག་གིས་ཀྱང་ཡི་གེ་ཙམ་ཐོས་པས་འཇིགས་ཏེ། རྟེན་ཅིང་འབྲེལ་བར་འབྱུང་བའི་དོན་
ཕྱིན་ཅི་མ་ལོག་པར་སྟོན་པ་འདི་ཡོངས་སུ་སྤངས་སམ་ཞེ་ན། དེ་སྐད་དུ་སྨྲའོ་ཞེས་གསུངས་སོ། །
འདིས་ནི་ཇོ་བོ་རྗེས་ཀླུ་སྒྲུབ་སློབ་མ་ཟླ་གྲགས་ཡིན་ཅེས་གསུངས་པ་ལ་བརྟེན་ནས་ཀླུ་སྒྲུབ་མི་ཡུལ་
དུ་ལོ་དྲུག་བརྒྱ་བཞུགས་པའི་དུས་ཀྱི་དངོས་སློབ་ཟླ་གྲགས་ཡིན་པ་བཀག་སྟེ། ཀླུ་སྒྲུབ་ལོ་ལྔ་བརྒྱ་
སོང་ནས་འཕགས་པ་ཐོགས་མེད་བྱོན། དེ་ཉིད་ལོ་བརྒྱ་དང་ལྔ་བཅུར་བཞུགས་པའི་སྐུ་ཚེའི་
མཇུག་གི་སློབ་མ་དབྱིག་གཉེན་ཡིན་ལ་དེའི་སློབ་མ་ཡང་ཕྱོགས་ཀྱི་གླང་པོ་ཡིན་ཅིང༌། དེ་དག་
ཀྱང་སློབ་དཔོན་འདིའི་དུས་སུ་བསྟན་བཅོས་མཛད་ནས་གཞན་དུ་བྱོན་ཟིན་པར་གསུངས་པའི་
ཕྱིར་རོ། །འདིའི་ཆོས་སྐྱོང་ཞེས་པ་དང༌། བཞི་འགྲེལ་གྱི་ཕྱོགས་སྔར་ཆོས་སྐྱོང་ཞེས་གསུངས་
པའི་ཆོས་སྐྱོང་གཉིས་དོན་གཅིག་པས་དཔལ་ལྡན་ཆོས་སྐྱོང་ཡིན་ལ། དེས་ན་བིར་ཝ་པ་སེམས་
ཙམ་པ་ཡིན་ནོ་ཞེས་བློ་གྲོས་རྩིང་པོ་དག་སྨྲ་བ་ནི་རྗེ་བླ་མས་བཀག་ཟིན་ལ། མཁས་གྲུབ་ཁ་ཅིག་
སྐྱོན་སྔ་མ་སྤོང་བར་འདོད་ནས་ཆོས་སྐྱོང་ཞེས་པ་དཔལ་ལྡན་ཆོས་སྐྱོང་མ་ཡིན་གྱི་སྙན་ངག་མཁན་
ཆོས་སྐྱོང་ཞེས་པ་གཞན་ཞིག་ཡིན་ནོ་ཞེས་བཞེད་པ་ཡང་བདེན་གཉིས་ཀྱི་འགྲེལ་བཤད་དང་མི་
མཐུན་ཅེས་རྗེ་བླ་མས་བཀག་ཟིན་ཏོ། །དེས་ན་དཔལ་ལྡན་ཆོས་སྐྱོང་སེམས་ཙམ་པ་ཡིན་པས།
བིར་ཝ་པ་སེམས་ཙམ་པ་ཡིན་དགོས་ན། ལན་གཅིག་སེམས་ཙམ་པའི་གྲུབ་མཐའ་བཟུང་བ་དེ་
སངས་རྒྱས་ནས་ཀྱང་སེམས་ཙམ་པར་འགྱུར་བར་མཚུངས་པས་འགྲེལ་པ་གཉིས་ཀྱི་ཕྱོགས་སྔར་
བཤད་པའི་ཆོས་སྐྱོང་སེམས་ཙམ་པ་ཡིན་ཀྱང་བིར་ཝ་པ་ནི་ས་དང་པོ་ཐོབ་པའི་རྗེས་ཀྱི་གྲུབ་ཐོབ་
ཀྱི་མཚན་ཡིན་པས་སེམས་ཙམ་པ་ཡིན་མི་དགོས་ཞེས་རྗེ་བླ་མ་བཞེད་པ་ཉིད་གནད་ཀྱི་དོན་ཡིན་
452

དབུ་མ་ལ་འཇུག་པའི་དཀྱུས་ཀྱི་ས་བཅད་པ་དང་གཞུང་སོ་སོའི་དཀའ་བའི་གནས་ལ་དཔྱད་པ་ལྟ་བ་ངན་སེལ།
ནོ། །གཉིས་པ་ནི། དེ་ཉིད་སོགས་སོ། །བཞི་པ་ནི། སློབ་དཔོན་སོགས་སོ། །
གསུམ་(བཞི་)པ་བསྒྱུར་བ་མཐར་ཕྱིན་མཇུག་གི་དོན་ལ་གཉིས་ཏེ། རྩོམ་བྱེད་
གང་གིས་བརྩམས་པ། སྒྱུར་བྱེད་གང་གིས་བསྒྱུར་བའོ། །དང་པོ་ནི། དབུ་མ་ལ་འཇུག་པ་
སོགས་སོ། །གཉིས་པ་ནི། ཁ་ཆེའི་ཡུལ་གྱི་སོགས་ཏེ། གཞུང་ལུགས་འདི་པ་ཚབ་ལོ་ཙཱ་བ་ཉི་
མ་གྲགས་ཀྱིས་བསྒྱུར་ཅིང་གཏན་ལ་ཕབ་ནས་དེའི་སློབ་མའི་མཆོག་དབུས་སུ་དགེ་བའི་བཤེས་
གཉེན་པུ་ཏོ་བ་དང་ཞང་ཐང་སག་པ་ཡེ་ཤེས་འབྱུང་གནས་འོད་གཉིས། གཙང་དུ་གཙང་པ་སེར་
པོ་དང༌། དགེ་བའི་བཤེས་གཉེན་རྨ་བྱ་བ་གཉིས་ཏེ། བཀའ་བབས་བཞི་ལས་རིམ་པར་བརྒྱུད་
ནས་དེང་སང་གི་བར་དུ་དར་རྒྱས་སུ་མཛད་དོ།། །།
རྣམ་དཔྱོད་ལྷ་ཡི་ཐིག་ལེའི་གཟུགས་མཛེས་ཤིང༌། །གཟུངས་སྤོབས་ཏིང་འཛིན་དྲྭ་བའི་
འོད་ཁྱིམ་ཅན། །སྙིང་རྗེའི་རི་དྭགས་མཚན་མས་ལེགས་སྤྲས་པའི། །སྨྲ་བའི་ཟླ་བ་མཚུངས་མེད་
གྲགས་པ་ལས། །ལེགས་གསུང་དཀར་བསིལ་བདུད་རྩི་འཛག་པ་ཡིས། །ལྟ་ངན་མཚན་མོའི་
སྨག་རུམ་སེལ་བ་དང༌། །ཐུབ་བསྟན་གངས་ཀྱི་རི་ངོས་གསལ་བ་དང་། །ཀླུ་སྒྲུབ་གཞུང་བཟང་
ཀུ་མུཏ་འབྱེད་པར་མཛད། །སྔོན་དུས་རིགས་པའི་མདངས་བཀྲ་རྨ་བྱ་དང༌། །བརྒྱུད་པའི་བཀའ་
བབས་ཐང་སག་པ་ལ་སོགས། མ་ནོར་ལེགས་བཤད་བདུད་རྩིའི་ཆུ་རྒྱུན་གྱིས། །འགྲོ་མང་འཆི་
མེད་གནས་སུ་བཀྲི་ཞེས་ཐོས། །ཚུལ་འདི་འཕགས་ཡུལ་གྲུབ་པའི་མཆོག་རྣམས་དང་། །གངས་
ཅན་འདིར་བྱོན་མཁས་ཤིང་གྲུབ་བརྙེས་རྣམས། །སྟོན་ཚུལ་ཚིག་གི་ཁྱད་པར་མ་གཏོགས་པ། །
རྟོགས་ཚུལ་ལྟ་བའི་ཆ་ལ་ཁྱད་པར་མེད། །ཐུབ་བསྟན་ཉིན་བྱེད་དུས་ཀྱི་ནུབ་རིར་འཛེག །སྙིགས་
མ་ལྔ་པོའི་བྱ་འོད༵་ཤར་ནས་ཉེ། །མི་མཁས་སྲིན་བྱའི་ཅ་ཅོ་སྒྲོག་དུས་འདིར། །རྣམ་གྲོལ་བདེ་
བའི་ལམ་བཟང་སུ་ཡིས་རྙེད། །དེ་སླད་རྒྱ་བོད་དམ་པའི་མཆོག་རྣམས་ཀྱི། །གསུང་རབ་རྒྱ་མཚོ་
བརྩོན་པས་བསྲུབས་པ་ལས། །བྱུང་བའི་ལེགས་བཤད་ཟླ་བ་ཚེས་པ་འདི། །བློ་གྲོས་ཤར་རིའི་
རྩེ་མོར་སླར་ཡང་འཆར། །དེ་ཚེ་བརྩོན་པ་གཉིས་ཀྱི་ཐལ་སྦྱར་ཏེ། །བློ་གྲོས་གསལ་བའི་མིག་
རས་ལེགས་ཕྱེ་ནས། །ལེ་ལོའི་འཛུམ་པ་མེད་པར་ལྟ་བ་དེ། །ཐེག་ཆེན་རིགས་བཟང་ལས་སྐྱེས་
453

ལྔ་རིག་དབེ་ཚོགས་ལས།
༼ཅ༽
ཀུན་མཁྱེན་གོ་རམས་པ་བསོད་ནམས་སེང་གེའི་གསུང་འབུམ།
བྲམ་ཟེ་ཡིན། །རྟག་དངོས་སྨྲ་བའི་མུ་སྟེགས་གཞུང་ལུགས་དང༌། །སྤྱི་དངོས་སྨྲ་བའི་སྔོན་དུས་
རྟོག་གེ་དང༌། །ཞིག་དངོས་སྨྲ་བའི་དེང་དུས་དབུ་མ་གསུམ། །ལྟ་ངན་ཡལ་ག་འཕེལ་བའི་རྩ་བ་
ཡིན། །སྤྲིན་བྲལ་ཉི་ཟེར་པད་མོ་གཞོན་ནུའི་གཉེན། །ཤུན་བྲལ་འབྲས་བཟང་བྲམ་ཟེ་རྣམས་ཀྱི་
ཟས། །རྙོག་བྲལ་ཆུ་གཙང་དྲང་སྲོང་བཏུང་བ་སྟེ། །ཉེས་བྲལ་ལུང་རིགས་གོ་བོའི་གཤོག་པ་ཡིན།
རྣམ་དཔྱོད་ལུས་རྒྱས་ལུང་རིགས་གཤོག་ཡངས་ཅན། །མཁས་མཆོག་མཁའ་ལྡིང་དབང་པོ་འཕུར་
རྗེས་སུ། །ཐར་འདོད་བྱ་ཚོགས་བརྩོན་པ་མ་བཤོལ་བར། །གསུང་རབ་མཁའ་ལ་ལིང་ལིང་
བསྒྱུར་བར་གྱིས། །ཀླུ་སྒྲུབ་ལུགས་བཟང་ཀུ་མུཏ་ཁ་ཕྱེའི་ཆུས། །ཟླ་བ་གྲགས་པས་རེ་རྣམས་
སྐོང་ཞེས་གྲགས། །དེ་ཡི་ལེགས་གསུང་རལ་པ་དམར་སེར་དེས། །ད་ལྟ་བསོད་ནམས་སེང་གེའི་
སྤྱི་བོར་མཛེས། །འདི་སྦྱར་དགེ་བ་གང་གཱའི་ཆུ་རྒྱུན་དེས། །ལྟ་ངན་ལུས་ཀྱི་དྲི་མ་བཀྲུ་བ་དང་། །
དོན་གཉེར་བློ་ཡི་སྐོམ་པ་སེལ་བྱས་ནས། །ཀུན་མཁྱེན་རྒྱ་མཚོ་ཆེན་པོར་འཇུག་གྱུར་ཅིག །
དབུ་མ་ལ་འཇུག་པའི་དཀྱུས་ཀྱི་ས་བཅད་པ་དང༌། དཀའ་བའི་གནས་ལ་དཔྱད་པ་ལྟ་
བ་ངན་སེལ་ཞེས་བྱ་བ་འདི་ནི། རྒྱ་བོད་ཀྱི་མཁས་གྲུབ་དམ་པ་རྣམས་ཀྱིས་མགྲིན་གཅིག་ཏུ་
གསུངས་པའི་སྤྲོས་བྲལ་གྱི་ལྟ་བ་ལ་ངེས་པ་གཏིང་ནས་རྙེད་ཅིང༌། ཕྱིན་ཅི་མ་ལོག་པར་འཆད་
པའི་ཚུལ་ལ་མཁས་པ་དགེ་སློང་བསོད་ནམས་སེང་གེས་དོན་གཉེར་དུ་མ